Diari Oficial de la Generalitat Valenciana


Sumari del DOGV 8033, del 05-05-2017 (2017/3764)

DECRET 55/2017, de 28 d'abril, del Consell, pel qual es modifica el Decret 133/2014, de 8 d'agost, del Consell, pel qual s'aprova el Reglament del Consell Valencià de l'Emprenedor.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/04/28/55/dof/vci/html**

### Dades del document

Número de DOGV
:   8033

Data del DOGV
:   05-05-2017

Secció del DOGV
:   I. DISPOSICIONS GENERALS

Número del document
:   2017/3764


Data del document
:   28-04-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació
    * política d'ocupació
    * professió independent
    * reglament intern
    * lluita contra l'atur

DECRET 55/2017, de 28 d'abril, del Consell, pel qual es modifica el Decret 133/2014, de 8 d'agost, del Consell, pel qual s'aprova el Reglament del Consell Valencià de l'Emprenedor. [2017/3764]  
  
PREÀMBUL  
  
Mitjançant el Decret 103/2015, de 7 de juliol, del Consell, es va establir l'estructura orgànica bàsica de la Presidència i de les conselleries de la Generalitat, si bé ha sigut objecte de successives modificacions pel Decret 100/2016, de 4 d'agost, i el Decret 161/2016, de 28 d'octubre.  
Per mitjà dels articles 29 i 30 del Decret 103/2015, de 7 de juliol, del Consell, en la seua redacció donada pels decrets del Consell 100/2016, de 4 d'agost, i 161/2016, de 28 d'octubre, se crea i regula la Secretaria Autonòmica d'Economia Sostenible, Sectors Productius i Comerç, que assumeix les funcions que li atribueix l'article 68 de la Llei 5/1983, de 30 de desembre, de la Generalitat, del Consell, en matèria d'economia sostenible, planificació econòmica i estadística de la Generalitat, emprenedoria, foment del cooperativisme i de l'economia social, indústria, seguretat industrial, com també les d'energia i mineria, comerç interior i exterior, artesania i consum. De la Secretaria Autonòmica d'Economia Sostenible, Sectors Productius i Comerç depèn la Direcció General d'Economia, Emprenedoria i Cooperativisme.  
  
La Llei 2/2012, de 14 de juny, de la Generalitat, de mesures urgents de suport a la iniciativa empresarial i els emprenedors, microempreses i xicotetes i mitjanes empreses de la Comunitat Valenciana, en el seu capítol IV, article 12.1 crea el Consell Valencià de l'Emprenedor com a màxim òrgan interdepartamental de coordinació i consulta, amb participació social, en matèria d'impuls de les polítiques de suport a les persones emprenedores, i estableix, així mateix, que reglamentàriament es determinaran les seues funcions, estructura administrativa, adscripció i funcionament.  
Mitjançant el Decret 133/2014, de 8 d'agost del Consell, es va aprovar el Reglament del Consell Valencià de l'Emprenedor.  
La finalitat pretesa amb la modificació del Decret 133/2014, és adaptar el text del decret a la modificació que s'ha realitzat en l'estructura orgànica bàsica de la Presidència i de les conselleries de la Generalitat, així com la necessitat d'incloure en la composició del Consell a la Federació Valenciana de Municipis i Províncies, a la Xarxa de Parcs Científics de la Comunitat Valenciana i a la Xarxa de Centres Europeus d'Empreses Innovadores de la Comunitat Valenciana.  
Aquesta disposició està inclosa en el Pla normatiu de l'Administració de la Generalitat per a 2017.  
Per tot això, a proposta del conseller d'Economia Sostenible, Sectors Productius, Comerç i Treball, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió de 28 d'abril de 2017,  
  
  
DECRETE  
  
Article únic. Aprovació de la modificació del Decret 133/2014, de 8 d'agost, pel qual s'aprova el Reglament del Consell Valencià de l'Emprenedor.  
S'aprova la modificació del Decret 133/2014, de 8 d'agost, pel qual s'aprova el Reglament del Consell Valencià de l'Emprenedor, mitjançant la nova redacció de la disposició addicional primera, disposició addicional segona, disposició final primera, així com la nova redacció dels articles 1.1, 1.4, 1.7 i s'afegeix l'1.8, nova redacció de l'article 2.1, 3, 6.1, 6.2 i 6.4 del seu annex, el text del qual s'incorpora com a annex a aquest decret.  
  
  
DISPOSICIONS ADDICIONALS  
  
Primera. Propostes de nomenaments  
En el termini de dos mesos, des de l'entrada en vigor d'aquest decret, els òrgans, organitzacions i institucions corresponents realitzaran la proposta a la conselleria competent en matèria de foment de l'emprenedoria de les persones que formen part del Consell Valencià de l'Emprenedor per al seu nomenament per la persona titular de l'esmentada conselleria.  
  
Segona. Incidència econòmica  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la conselleria competent en matèria de foment de l'emprenedoria, i, en tot cas, haurà de ser atesa amb els mitjans personals i materials d'aquesta conselleria.  
  
  
DISPOSICIONS FINALS  
  
Primera. Desenvolupament normatiu  
Es faculta la persona titular de la conselleria amb competències en matèria de foment de l'emprenedoria per a dictar totes les disposicions i instruccions que calguen o siguen convenients per a l'aplicació i desenvolupament d'aquest decret.  
  
Segona. Entrada en vigor  
Aquest decret entrarà en vigor l'endemà de ser publicat en el Diari Oficial de la Generalitat Valenciana.  
  
  
  
ANNEX  
  
Article 1. Naturalesa i funcions  
1. Estudiar i determinar les necessitats de mercat a la Comunitat Valenciana, de present i futur, a fi d'adaptar les mesures de foment de l'emprenedoria i suport a les persones emprenedores, en què es definisquen plantejaments d'anticipació i gestió del canvi de les polítiques d'emprenedoria de la Generalitat.  
(...)  
4. Impulsar la cooperació i coordinació amb altres òrgans anàlegs d'àmbit estatal, autonòmic, local o si és el cas internacional, i analitzar les bones pràctiques i casos d'èxit d'aquests òrgans que puguen ser adaptats en l'àmbit de la Comunitat Valenciana.  
(...)  
7. Promoure la col·laboració publica i privada per a impulsar l'emprenedoria.  
8. Qualsevol altra funció relacionada amb l'àmbit de les seues competències.  
  
Article 2. Dependència orgànica  
1. El Consell Valencià de l'Emprenedor estarà adscrit a la conselleria que tinga atribuïdes les competències en matèria de foment de l'emprenedoria.  
  
Article 3. Composició  
El Consell estarà integrat pels membres següents:  
1. Presidència: l'exercirà la persona titular de la conselleria competent en matèria de foment de l'emprenedoria.  
2. Vicepresidència: l'ocuparà la persona titular de la secretaria autonòmica amb competències en matèria d'emprenedoria, a qui correspondrà presidir el Consell en cas d'absència, vacant, malaltia o una altra causa legal, de la Presidència.  
3. Vocalies:  
a) Una persona alt càrrec de cadascuna de les conselleries competents en les matèries d'ocupació, d'educació, indústria i competitivitat empresarial, agricultura, dona, joventut, modernització i simplificació administrativa, turisme, tributs i finançament empresarial que componguen en cada moment el Consell, designat pel seu titular.  
b) Un rector o rectora de les universitats públiques de la Comunitat Valenciana.  
c) La persona que tinga la Presidència de Consell Social de les universitats públiques de la Comunitat Valenciana.  
d) La persona que ocupe la Presidència de la Xarxa d'Instituts Tecnològics de la Comunitat Valenciana (REDIT).  
e) La persona que ocupe la Presidència del Consell de Cambres de Comerç, Indústria i Navegació de la Comunitat Valenciana.  
f) Quatre persones representants de les associacions empresarials valencianes més representatives a nivell territorial.  
g) Un o una representant de la Federació d'Associacions de Joves Empresaris de la Comunitat Valenciana.  
h) Una persona representant de la Confederació de Cooperatives de la Comunitat Valenciana.  
i) Una persona representant de les associacions de treballadors i treballadores autònoms inscrites en el corresponent registre de la Comunitat Valenciana.  
j) Tres persones amb una reconeguda trajectòria en l'àmbit de l'emprenedoria nacional i internacional nomenats pel president d'aquest Consell.  
k) Una persona representant de la Federació Valenciana de Municipis i Províncies  
l) Una persona representant de la Xarxa de Parcs Científics de la Comunitat Valenciana  
ll) Una persona representant de la Xarxa de Centres Europeus d'Empreses Innovadores de la Comunitat Valenciana.  
Les persones esmentades en els paràgrafs f, g, h, i, k, l i ll seran designades d'acord amb els estatuts o normes internes de les seues respectives organitzacions i la seua proposta podrà anar acompanyada del nomenament del seu suplent.  
4. Secretaria: l'exercirà la persona titular de la direcció general amb competències en emprenedoria, amb veu i vot en les deliberacions. En cas d'absència, vacant, malaltia o una altra causa legal, serà substituïda per la persona vocal, alt càrrec especificat en l'apartat 3.a designada per la persona titular de la conselleria amb competències en matèria de foment de l'emprenedoria.  
  
Article 6. Comissió Executiva  
1. La Comissió Executiva del Consell estarà formada per:  
a) Presidència: la persona titular de la secretaria autonòmica competent en matèria d'emprenedoria.  
b) Secretaria: persona funcionària de la Subdirecció General d'Economia Social i Emprenedoria, amb categoria, almenys, de direcció de servei.  
c) Les vocalies especificades en l'article 3.3.a, i la Secretaria d'aquest Consell.  
2. En cas d'absència, vacant, malaltia o una altra causa legal de la persona titular de la Presidència, serà substituïda per la persona, alt càrrec, que determine el titular de la conselleria amb competències en matèria de foment de l'emprenedoria.  
(...)  
4. A petició de la seua Presidència, a les sessions de la Comissió Executiva podran assistir, amb veu i sense vot, les persones responsables d'òrgans directius de les diferents conselleries en les quals s'organitza l'Administració de la Generalitat, així com representants d'altres entitats integrants del Consell Valencià de l'Emprenedor.  
  
València, 28 d'abril de 2017  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ


Còpia Permalink ELI